Englezi

Englezi (engleski: English people) su narod i etnička grupa, porijeklom iz Engleske, a koji pričaju engleski jezik. Pripadnost engleskoj naciji seže u rani srednji vijek, kada su bili poznati pod staroengleskim nazivom Anglecynn (Angli). Danas je Engleska jedna od zemalja Ujedinjenog Kraljevstva, a velika većina Engleza u Engleskoj su britanski državljani. U historijskom pogledu, Englezi su potomci nekoliko genetički sličnih naroda - starijih Britona (ili Brythona), germanskog plemena koje je naseljavalo područje današnje Engleske, a uključivalo je plemena Angla, Saksonaca i Juta. Ova plemena su vremenom osnovali državu, koja će kasnije postati Engleska (staroengleski Englaland). Pored Britona, korjene engleske nacije formirali su i Normani i danski Vikinzi. Nakon Akta ujedinjenja iz 1707, kojim je kraljevina Engleska postala dio Ujedinjenog Kraljevstva Velike Britanije, engleski običaji i identitet je postao usko vezan za običaje i identitet cjelokupnog britanskog stanovništva. Danas, pod pojmom Englezi smatraju se i potomci imigranata iz drugih evropskih zemalja te zemalja Commonwealtha, koji su se vijekovima useljavali na područje Ujedinjenog Kraljevstva. Zbog svoje centralne pozicije unutar Britanskog carstva, Englezi su bili osnovni izvor širenja engleskog jezika, kulture, zakona i običaja u mnogim zemljama svijeta, te mnogih najpopularnijih sportova današnjice.

 Engleska nacija 
Konvencionalni pogled na porijeklo Engleza je da su oni primarno potomci Anglo-Saksonaca, germanskih plemena koja su naselila Britanska ostrva nakon završetka okupacije Britanije od strane Rimljana, te njihove asimilacije sa drugim naseljenicima koji su kasnije došli, poput Normana i Vikinga. Ovu verziju historije neki historičari i genetičari smatraju isuviše pojednostavljenu ili netačnu. Kelti, a naročito njihova upotreba britonskih jezika, poput korvalskog, kambrijskog i velškog, su se održali u prostranim dijelovima Engleske (naročito u područjima Cornwall, Devon, Cumbria, Northumberland, West Midland, Yorkshire, Lancashire i Cheshire). Međutim, spominjanje anglo-saksonskog elementa u definiranju engleske nacije je tradicionalno bilo važno u svrhu njihovog razlikovanja od ostalih keltskih susjeda, poput Škota, Velšana i Iraca. Historičarka Catherine Hills opisuje ono što ona zove nacionalni mit o porijeklu Engleza: Dolazak Anglo-Saksonaca... se i dalje smatra jednim važnim i zanimljivim događajem jer se smatra da je to bio ključni faktor u identitetu današnjih stanovnika Britanskih ostrva, uključujući imigraciju na tolikoj osnovi da se zauvijek mijenja populacija jugoistočne Britanije, čineći Engleze različitim narodom u odnosu na Kelte, Irce, Velšane i Škote... ovo je primjer nacionalnog mita o porijeklu... i pokazuje zašto su rijetki jednostavni odgovori na pitanja o porijekluHills, Catherine (2003): The Origins of the English, str. 18, Duckworth Debates in Archaeology; Duckworth, London. .

Sadašnje veliko interesovanje u vezi engleskog identiteta je primjetno u nedavnim izvještajima naučnih i socioloških studija, gdje su dobijeni kompleksni rezultati izrazito pojednostavljeni. U 2002. godini, BBC je upotrijebio naslov Englezi i Velšani su odvojene nacije, kada je izvještavao o genetskim istraživanjima subjekata iz gradova širom Engleske i Velsa"English and Welsh are Races Apart", BBC, 30. juni 2002. Septembra 2006. godine The Sunday Times je izvjestio da je jedna studija o imenima i prezimenima u UK došla do rezultata da je gradić Ripley u Derbyshireu najengleskiji grad u Engleskoj, sa 88,58% stanovništva koje ima englesku etničku pozadinu i naslijeđe"Found: Migrants with the Mostest ", Robert Winnett and Holly Watt, The Sunday Times, 10. juni 2006. Novine The Daily Mail je objavio članak pod naslovom Svi smo Nijemci! (i bili smo već 1.600 godina)Julie Wheldon. We're all Germans! (and we have been for 1,600 years), The Daily Mail, 19. juli 2006. U svim natpisima, svi zaključci su bili prenaglašeni i pogrešno objašnjeni jezikom rasne i etničke obojenosti koji su novinari zloupotrebljavaliY Chromosome Evidence for Anglo-Saxon Mass Migration Michael E. Weale et al., in Molecular Biology and Evolution 19 [2002]; Cristian Capelli, et al., A Y Chromosome Census of the British Isles  Current Biology, 13 (2003),  "Investigating Customers Origins" , OriginsInfo..

 Također pogledajte 
 Kelti
 Ostrvo Man
 Engleski jezik

 Reference 

Kategorija:Englezi
Kategorija:Engleska